Joubert se 'Spertyd' in Engels uitgegee | Netwerk24
Die omslag van die Engelse vertaling, Cul-de-sac, van Elsa Joubert se Spertyd.
Cul-de-sac nooi die leser om te besin oor die ouderdom en die kortstondigheid van die lewe. Joubert fokus daarin op haar lewe in 'n Kaapse aftreeoord, haar verlies aan onafhanklikheid, die dood van vriende, die veranderinge aan haar liggaam en haar geheue wat haar in die steek laat. Resensente het dit as 'n eerlike uitbeelding van oudword beskryf.
In sy resensie van Spertyd skryf JM Coetzee dat dit 'n aangrypende vaarwel is van een van ons groot skrywers. "Selde is 'n kindertyd met soveel helderheid herleef en die ouderdom se vernedering met soveel eerlikheid."
Joubert is die skrywer van onder meer Die swerfjare van Poppie Nongena, wat in 13 tale vertaal is en as een van die top-100-boeke uit Afrika beskryf is.